RPC ปลื้ม! ปี 58 พลิกกำไร 100.22 ลบ. หลังต้นทุนขาย-ค่าใช้จ่ายลดลง
RPC ปลื้ม! ปี 58 พลิกกำไร 100.22 ลบ. จากปีก่อนขาดทุน 251.50 ลบ. หลังต้นทุนขาย-ค่าใช้จ่ายในการขายและบริหารลดลง
17 ก.พ. 2559

บริษัท อาร์พีซีจี จำกัด (มหาชน) หรือ RPC รายงานผลการดำเนินงานประจำปี 58 สิ้นสุดวันที่ 31 ธ.ค.58 (รวมบริษัทย่อย) มีกำไรสุทธิ 100.22 ล้านบาท หรือมีกำไรสุทธิ 0.08 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 251.50 ล้านบาท หรือขาดทุนสุทธิ 0.20 บาทต่อหุ้น
ทั้งนี้ผลการดำเนินงานในช่วงดังกล่าวพลิกกำไรเนื่องจากบริษัทมีต้นทุนขายได้ลดลง โดยต้นทุนขายในปี 2558 จำนวน 2,170 ล้านบาท ลดลง 841 ล้านบาท คิดเป็นร้อยละ 28 เทียบกับต้นทุนขายปี 2557 ที่มีจำนวน 3,011 ล้านบาท เนื่องจากสภาวะตลาดน้ำมันโลกมีการปรับตัวลดลงมากจากต้นปี 2558
ขณะเดียวกันบริษัทมีค่าใช้จ่ายในการขายและบริหารในปี 2558 เท่ากับ 329 ล้านบาท ลดลง 56 ล้านบาท